b'\n_START_ARTICLE_\nAntiteizmas\n_START_PARAGRAPH_\nAntiteizmas (kitaip - karingasis ateizmas) \xe2\x80\x93 aktyvi opozicija teizmui._NEWLINE_Antiteistai teigia, jog tik\xc4\x97jimas Dievu ir pomirtiniu gyvenimu slopina \xc5\xbemogaus iniciatyv\xc4\x85 aktyviai spr\xc4\x99sti savo problemas \xc4\x8dia ir dabar, bei skatina nesitaikstyti su dabartine sunkia pad\xc4\x97timi. Antiteist\xc5\xb3 \xc4\xafsitikinimu, jei dabartinis pasaulis yra netik\xc4\x99s, b\xc5\xabtina (u\xc5\xbeuot kent\xc4\x97jus ir laukus pomirtinio atpildo) rasti naujos, geresn\xc4\x97s santvarkos principus bei ja pakeisti dabartin\xc4\x99. Netinkamai besielgiantis \xc5\xbemogus turi bijoti ne Dievo, o j\xc4\xaf supan\xc4\x8dios visuomen\xc4\x97s atpildo. Jei visuomen\xc4\x97s \xc4\xafstatymai neapsaugo jos nari\xc5\xb3 nuo blogo tarpusavio elgesio, tokia visuomen\xc4\x97 pasmerkta \xc5\xbelugti, u\xc5\xbeleisdama viet\xc4\x85 geresnei. Paplit\xc4\x99s antiteist\xc5\xb3 teiginys, jog religija visada gina stipresniojo teis\xc4\x99, kuri ne visada yra morali\xc5\xa1kai pagr\xc4\xafsta._NEWLINE_Antiteistai taip pat teigia, kad praeityje d\xc4\x97l religini\xc5\xb3 pa\xc5\xbei\xc5\xabr\xc5\xb3 i\xc5\xa1saugojimo buvo nepateisinamai var\xc5\xbeomi astronomijos, biologijos bei evoliucijos teorijos mokslo tyrimai ir kad tariamai religiniu pagrindu yra buv\xc4\x99 daug ne itin garbing\xc5\xb3 kar\xc5\xb3. \xc5\xa0iuos teiginius pagrind\xc5\xbeia istoriniai faktai (kry\xc5\xbeiaus \xc5\xbeygiai, kai kuri\xc5\xb3 mokslinink\xc5\xb3 persekiojimai (astronomas D\xc5\xbeordanas Bruno buvo sudegintas u\xc5\xbe savo teorij\xc5\xb3 skelbim\xc4\x85))._NEWLINE_Kadangi bet kuri tradicin\xc4\x97 ar netradicin\xc4\x97 religija, antiteist\xc5\xb3 nuomone, slopina aktyvi\xc4\x85 kov\xc4\x85 ir prisideda prie esamos sunkios pad\xc4\x97ties i\xc5\xa1saugojimo, antiteistai laiko visas religijas blogiu ir su jomis aktyviai kovoja. \xc5\xa0i kova yra svarbus antiteizmo skiriamasis bruo\xc5\xbeas, nes Dievo buvimu abejoja ir agnostikai bei ateistai.'